Ná top10-uitslae in vyf van sy laaste ses toernooie sou jy verwag dat Jbé Kruger vandeesweek se Suid-Afrikaanse Ope sou binnegaan met die gedagte: “Nóú moet ek ’n slag wen!”
Nee, het die 28-jarige Johannesburger gesê, hy dink hoegenaamd nie daaraan om Sondag die gesogste trofee in SA gholf bo sy kop te lig nie.
Die 12 maande daarna het nie vreeslik baie hoogtepunte opgelewer nie, maar teen die einde van 2014 het hy begin spoed optel en in al ses sy laaste toernooie in die top-20 geëindig.
Hy het homself ook bederf met ’n vroeë Kersgeskenk, toe hy in die derde week van Desember ’n kolhou in Doebai aangeteken het.
“Ek dink as jy jou eie beste vriend kan bly wanneer jy gefrustreerd is met wat jy op die gholfbaan verkeerd doen, is die stryd halfpad gewonne.”
“Top-60 in die Europese Reeks se geldlys, top-10 in Asië en so goed ek moontlik kan vaar in die Sonskynreeks,” rits hy sy lysie af.